alexandrainst/scandi-wiki huggingface dataset:
Phia Andersson

Phia Andersson (født 1955 i Falkenberg) er en svensk politiker for Socialdemokraterna, og har vært riksdagsmedlem i Sverige siden 2006. Hun ble valgt inn i riksdagen for Västra Götalands läns södra valkrets på plass 304. I perioden 2002 til 2006 var hun styreleder ved Södra Älvsborgs sjukhus.

I riksdagen sitter hun i konstitusjonskomiteen, samt er vara i utdanningskomiteen og i Nordisk råds svenske delegasjon.

Eksterne lenker 
 
 Phia Andersson på Sveriges riksdags nettside
 Socialdemokraterna.se – Phia Andersson 

Svenske sosialdemokrater
Svenske riksdagsmedlemmer
Svenske riksdagsmedlemmer 2006–2010
Svenske riksdagsmedlemmer 2010–2014
Personer fra Falkenberg
Louis E. Brus

Louis Eugene Brus (født 10. august 1943 i Cleveland i Ohio) er en amerikansk professor i fysikk og kjemi ved Columbia University. Han er kjent for sitt arbeid i nanovitenskap, særlig forskning på kolloidale halvledernanokrystaller eller kvanteprikker.

Brus er utdannet ved Rice University i Houston i Texas og tok i 1969 doktorgraden i fysisk kjemi ved Columbia University i New York. Han arbeidet med forskning i USAs sjøforsvar, før han begynte ved AT&T Bell Laboratories. Han ble i 1996 professor ved Columbia University.

Brus ble i 2008 tildelt Kavliprisen for nanovitenskap.

Referanser

Eksterne lenker 
 Presentasjon, fra Columbia University

Kjemikere fra USA
Personer fra Cleveland
Medlemmer av Det Norske Videnskaps-Akademi
Fødsler i 1943
Eliteserien i håndball for menn 2012/13

Eliteserien i håndball for menn 2012/13 var det øverste nivået i norsk herrehåndball i sesongen 2012/2013. Sesongen startet 22. september 2012 og varte fram til 20. mars 2013. Til slutt var det Elverum som vant foran Haslum og BSK/NIF. Haugaland og	Viking rykket ned til 1. divisjon, mens Nøtterøy måtte spille kvalifisering.

Tabell

Toppscorere

Eliteserien i håndball for menn
Håndball i 2012
Håndball i 2013
Sport i Norge i 2012
Sport i Norge i 2013
Nam Tae-hee

Nam Tae-hee  (født 3. juli 1991 i Busan) er en sørkoreansk fotballspiller som spiller for den qatarske klubben Al-Duhail SC. Han deltok i de olympiske leker 2012 i London.

Nam vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.

OL-medaljer 
  2012  London - Bronse i fotball, menn -  Sør-Korea

Referanser

Eksterne lenker 
 

Sørkoreanske fotballspillere
Spillere i Asiamesterskapet 2015
Fotballspillere under Sommer-OL 2012
Deltakere for Sør-Korea under Sommer-OL 2012
Medaljevinnere under Sommer-OL 2012
Fotballspillere for Valenciennes FC
Fotballspillere for Lekhwiya SC
Fotballspillere for Al Sadd SC
Personer fra Ulsan
Olympiske medaljevinnere i fotball
Pia Nilsson

Pia Nilsson (født 1962) er en svensk politiker for Socialdemokraterna, og har vært riksdagsmedlem i Sverige siden 2004. Hun ble valgt inn i riksdagen for Västmanlands läns valkrets på plass 199. Nilsson har tidligere jobbet som lærer.

Nilsson sitter i finanskomiteen, og er vara i utdanningskomiteen.

Referanser

Eksterne lenker 
 
 
 Pia Nilsson på Sveriges riksdags nettside
 Socialdemokraterna.se – Pia Nilsson 

Svenske sosialdemokrater
Svenske riksdagsmedlemmer
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Pyry Niemi

Pyry Niemi (født 1965) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Uppsala läns valkrets på plass 117.

Som nyinnvalgt riksdagsmedlem ble Niemi medlem av EU-nemnda og miljø- og landbrukskomiteen, samt vara i forsvarskomiteen.

Referanser

Eksterne lenker 
 
 
 
 Pyry Niemi på Sveriges riksdags nettside
 Socialdemokraterna.se – Pyry Niemi 

Svenske sosialdemokrater
Svenske riksdagsmedlemmer
Svenske riksdagsmedlemmer 2010–2014
Arnaldo Forlani

Arnaldo Forlani (født 8. desember 1925 i Pesaro) er en italiensk politiker. Han var Italias statsminister fra 18. oktober 1980 til 19. juni 1981.

Etter å ha fullført juridiske studier ved Urbinouniversitetet, gjorde han en rask karriere i Democrazia Cristiana. Han ble i 1948 partisekretær i Urbinoprovinsen, i 1954 medlem av styret, nestleder fra 1962 til 1969 og fra 1969 til 1973 sekretær i Democrazia Cristiana. Han ble i 1989 generalsekretær i partiet.

Arnaldo Forlani ble første gang valgt til deputertkammeret i 1958. Han hadde senere flere stillinger i regjeringen, og var fra 1968 til 1969 innenriksminister, i 1969 minister uten portefølje (med ansvar for forholdet til NATO), i 1974 forsvarsminister, fra 1976 til 1979 utenriksminister og endelig statsminister fra 1980 til 1981.

Forlani var medlem av Europaparlamentet fra 1989 til 1993.

Referanser

Eksterne lenker 
 
 

Personer fra Urbino
Italienske statsministre
Medlemmer av Europaparlamentet
Liste over ordførere i Lyngdal

Liste over ordførere i Lyngdal viser ordførere i Lyngdal kommune.
 Jan Kristensen (H) 2013–
 Ingunn Foss (H) 2007–2013
 Hans Fredrik Grøvan (KrF) 1995–2007
 Anders Nøkland 1984–1995
 Oluf Opsahl 1980–1983
 Carl Johan Lehne (H) 1976–1979
 Thorvald Hagen 1968–1975
 Olav Benestvedt 1964–1967
 Thorvald Hagen 1960–1963
 Olav Drangeid 1956-1959 
 Mikal Grøvan 1948–1955 
 Abel Fidjeland 1945–1947 
 ..
 Abel Fidjeland 1938–1941 
 Olaus Kvaavik 1935–1937 
 Abel Fidjeland 1932–1934 
 Olaus Kvaavik 1920–1931 
 Jørgen Aarnæs 1917–1919 
 ..
 Nils Tobias Larsen Foss 1905–1907
 Erik Jaabæk 1902–1904
 Nils Tobias Larsen Foss 1894–1901
 Erik Jaabæk 1882–1893
 Eilert Paulsen 1878–1881
 ..
 Ånen Bergsager 1862–1874
 Jørgen Thorsen 1860–1861
 Lars Tallaksen Foss 1858–1859
 Ånen Bergsager 1849–1857
 ..
 Ånen Bergsager 1844–1847
 Abraham Kvelland 1842–1843
 ..
 Abraham Severin Holbye 1838–

Referanser 

 
Ordførerlister i Agder
Peter L. Rypdal

Peter Larsson Rypdal (født 10. februar 1909 i Tresfjord, Møre og Romsdal, død 9. januar 1988 samme sted) var en norsk felespiller/fiolinist og folkemusikkomponist. Han var inspirert av Sigbjørn Bernhoft Osa, og har mange etterkommere som spiller fiolin, som Liv Haldis Rypdal Kvernberg, Asle Hermod Rypdal, Jorun Marie Kvernberg og Ola Kvernberg.

Rypdal lærte felespill da han vokste opp hos morfaren, Jakob L. Kjersem (1862–1944), som var spellemann og regimentsmusiker. Han komponerte en rekke flotte folkemusikkslåtter, mange blir fremdeles spilt over hele landet, slik som to av brudemarsjene hans. I tillegg til folkemusikk hadde han en stor interesse for klassisk musikk, en interesse han delte med sin gode venn Henry Vike (1921-2013), som han også komponerte brudemarsjen "Eit sommarbryllaup" til. Sammen med andre musikkinteresserte venner var han med å starte et eget symfoniorkester i Tresfjord og Vestnes (1949-64), «Fellesorkesteret». Han hadde da allerede hatt en strykerkvartett i mange år, som var med og underholdt ved spesielle anledningeer, og var også med å stifte "Romsdal spelemannslag" i 1936.

Rypdal møtte Sigbjørn Bernhoft Osa flere ganger mens Osa turnerte området, og benyttet anledniingen til å besøke Rypdal for å lære låtene hans, og Rypdal var ofte på repertoaret til Osa.

Referanser 

Norske fiolinister
Norske folkemusikere
Norske komponister
Personer fra Vestnes kommune
Fødsler i 1909
Dødsfall i 1988
Raimo Pärssinen

Raimo Pärssinen (født 1956 i Finland) er en svensk politiker for Socialdemokraterna, og har vært riksdagsmedlem i Sverige siden 1998, samt erstatter i to perioder før 1998. Han ble valgt inn i riksdagen for Gävleborgs läns valkrets på plass 23. Pärssinen har yrkesmessig bakgrunn som metallarbeider.

Pärssinen er medlem av Riksdagens overklagenemnd, og sitter i arbeidsmarkedskomiteen, samt er vara i skattekomiteen.

Referanser

Eksterne lenker 
 
 Raimo Pärssinen på Sveriges riksdags nettside
 Socialdemokraterna.se – Raimo Pärssinen 

Svenske sosialdemokrater
Svenske riksdagsmedlemmer
Svenske riksdagsmedlemmer 1991–1994
Svenske riksdagsmedlemmer 1994–1998
Svenske riksdagsmedlemmer 1998–2002
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Institutt for filosofi, ide- og kunsthistorie og klassiske språk

Institutt for filosofi, ide- og kunsthistorie og klassiske språk (IFIKK) er et institutt ved Det humanistiske fakultet ved Universitetet i Oslo. Instituttet består av fire faggrupper/seksjoner: Filosofi, idéhistorie, kunsthistorie og klassiske språk (gresk og latin). Det er blant de største fagmiljøene i Norge innen alle disse fagene. IFIKK er ansvarlig for examen philosophicum (ex.phil.) ved hele Universitetet i Oslo, og de fleste studentene ved universitetet får dermed ex.phil.-undervisning ved instituttet i begynnelsen av studiet. Tor Egil Førland er instituttleder fra 2021.

Historie

Både filosofi og klassiske språk var blant de første fagene som ble etablert ved universitetet i 1813. Georg Sverdrup ble professor i gresk og latin i 1813, og Niels Treschow ble professor i filosofi samme år. Det som etterhvert ble Filosofisk institutt har lange tradisjoner, og har blitt bygget opp fra å ha bare én professor til et stort institutt. IFIKK ble opprettet i januar 2005 gjennom sammenslåing av Filosofisk institutt med fagmiljøet for kunsthistorie ved det daværende Institutt for arkeologi, kunsthistorie og konservering og fagmiljøene i klassiske språk ved Klassisk og romansk institutt. Fra slutten av 2010-årene hadde IFIKK betydelige økonomiske problemer, der en oppløsning av instituttet ble utredet som en mulighet. Situasjonen har bedret seg under koronapandemien.

Referanser

Eksterne lenker
 Instituttets nettsider

Det humanistiske fakultet (UiO)
Etableringer i 2005
Shadiye Heydari

Shadiye Heydari (født 15. mai 1967) er en svensk politiker for Socialdemokraterna, og har vært riksdagsmedlem i Sverige siden 2010. Hun ble valgt inn i riksdagen for Göteborgs kommuns valkrets på plass 334.

Heydari sitter i sosialsikringskomiteen, og er vara i sosialkomiteen.

Eksterne lenker 
 
 
 
 Shadiye Heydari på Sveriges riksdags nettside
 Socialdemokraterna.se – Shadiye Heydari 

Svenske sosialdemokrater
Svenske riksdagsmedlemmer
Svenske riksdagsmedlemmer 2010–2014
Den internasjonale jentedagen

Den internasjonale jentedagen er en FN-dag som markeres 11. oktober for å sette situasjonen til jenter, spesielt i fattige land, på dagsordenen. Merkedagen ble innført i 2011 av FNs generalforsamling.

Dagen ble innført etter initiativ fra Plan International og kampanjen «Because I am a girl» og med Canada som formell forslagsstiller bak resolusjonen som ble fremmet for Generalforsamlingen.

Se også 
 Liste over FN-dager
 Den internasjonale dagen mot kvinnelig kjønnslemlestelse
 Den internasjonale kvinnedagen
 Internasjonal dag for kvinner i rurale områder
 Internasjonal dag for avskaffelse av vold mot kvinner

Referanser

Eksterne lenker 
 
  International Day of the Girl, via Plan International
  Freedom for Girls, via FNs mål for bærekraftig utvikling
  International Day of the Girl Child, via UN Women
  International Day of the Girl 2020, via CARE
 Den internasjonale jentedagen, via FN-sambandet

Jentedagen, Den internasjonale
Likestilling
Dager i oktober
Suzanne Svensson

Suzanne Svensson (født 1958) er en svensk politiker for Socialdemokraterna, og har vært riksdagsmedlem i Sverige siden 2010. Hun ble valgt inn i riksdagen for Blekinge läns valkrets på plass 91. Av yrke er Svensson helsefagarbeider.

Svensson sitter i trafikkomiteen, og er vara i miljø- og landbrukskomiteen.

Referanser

Eksterne lenker 
 
 
 
 Suzanne Svensson på Sveriges riksdags nettside
 Socialdemokraterna.se – Suzanne Svensson 

Svenske sosialdemokrater
Svenske riksdagsmedlemmer
Svenske riksdagsmedlemmer 2010–2014
Management consulting

Management consulting (oversatt til norsk: ledelsesrådgivning eller konsulentvirksomhet innen ledelse og administrasjon) er praksisen med å hjelpe organisasjoner med å forbedre sine prestasjoner, først og fremst gjennom analyse av eksisterende organisatoriske problemer og utvikling av planer for forbedring. Organisasjoner leier inn konsulenter for en rekke situasjoner, blant annet for å få eksterne (og antagelig objektive) råd og tilgang til konsulentenes spesialisert kompetanse.

Som et resultat av deres eksponering mot og relasjoner med en rekke organisasjoner, sies det at konsulentselskaper skal være klar over bransjen «beste praksis», selv om overførbarhet av en slik praksis fra en organisasjon til en annen kan være begrenset, og løsningene må derfor skreddersyes til hvert enkelt oppdrag.

Konsulentselskaper kan også gi organisatorisk endringsledelsebistand, utvikling av ferdigheter, teknologiimplementering, strategiutvikling, eller driftsforbedringstjenester. Management Consultants bringer ofte sine egne proprietære metoder eller rammeverk for å identifisere problemer og for å kommunisere løsninger for organisasjoner.

Eksempler på Management Consulting-selskaper er PA Consulting Group, McKinsey & Company og Boston Consulting Group. PA, McKinsey og BCG er eksempler på rene strategihus.

Rådgivning
Strategi
Engelske ord og uttrykk
Guillaume Van Keirsbulck

Guillaume Van Keirsbulck (født 12. februar 1991 i Roeselare) er en profesjonell belgisk landeveissyklist.

Meritter 

2009
Paris–Roubaix Junior
Etappe 2a, Niedersachsen Rundfahrt
2010
3.-plass, nasjonalt mesterskap U23 tempo
2011
Strombeek-Bever
GP Briek Schotte 
Omloop van het Houtland
2012
3.-plass sammenlagt, Tour de l'Eurometropole
Ungdomskonkurransen
GP Briek Schotte 
2014
2. etappe, Driedaagse van West-Vlaanderen
Sammenlagt, Tredagers i De Panne
7. etappe, Eneco Tour

Referanser

Eksterne lenker 
 
 

Belgiske syklister
Personer fra Vest-Flandern
Fødsler i 1991
Anton Zeilinger

Anton Zeilinger (født 20. mai 1945 i Ried im Innkreis) er en østerriksk kvante­fysiker som er professor ved Universitetet i Wien. Han er kjent for sitt arbeid med kvanteinformasjon og kvanteteleportasjon med fotoner. I 2022 ble han tildelt Nobelprisen i fysikk sammen med Alain Aspect og John Clauser.

Zeilinger er utdannet ved Universitetet i Wien, der han i 1971 avla doktorgrad. I 1979 habiliterte han ved Det tekniske universitetet i Wien.

Zeilinger arbeidet ved Atominstitut og hadde opphold ved Massachusetts Institute of Technology i USA. Deretter arbeidet Zeilinger ved Det tekniske universitetet i Wien og ble i 1988 professor ved Det tekniske universitetet i München. I 1990 ble han professor ved Universitetet i Innsbruck. Siden 1999 har Zeilinger arbeidet ved Universitetet i Wien.

I 2010 mottok Zeilinger Wolfprisen sammen med Alain Aspect og John Clauser. I 2000 ble han opptatt som medlem i den tyske vitenskapsordenen Pour le Mérite für Wissenschaften und Künste .

Referanser

Eksterne lenker 
 Presentasjon, Quantum Optics, Quantum Nanophysics, Quantum Information, Universität Wien

Østerrikske fysikere
Pour le Mérite
Medlemmer av Det franske vitenskapsakademiet
Personer fra Bezirk Ried am Innkreis
Nobelprisvinnere (fysikk)
John Clauser

John Francis Clauser (født 1. desember 1942 i Pasadena) er en amerikansk fysiker. Han er kjent for sine bidrag til kvantemekanikken, i særdeleshet for Clauser-Horne-Shimony-Holt-ulikheten og eksperiment på Bells ulikhet. I 2022 ble han tildelt Nobelprisen i fysikk sammen med Alain Aspect og Anton Zeilinger.

Clauser er utdannet ved California Institute of Technology og Columbia University, der han i 1969 tok doktorgrad i fysikk. Han var tilknyttet University of California, Berkeley og arbeidet ved Lawrence Livermore National Laboratory. Fra 1990 til 1997 var Clauser igjen tilknyttet University of California, Berkeley. Han har senere arbeidet i sitt eget firma.

I 2010 mottok Clauser Wolfprisen sammen med Alain Aspect og Anton Zeilinger.

Referanser

Eksterne lenker 
 «Oral History Transcript — Dr. John F. Clauser», Niels Bohr Library & Archives, American Institute of Physics

Fysikere fra USA
Personer fra Pasadena
Nobelprisvinnere (fysikk)
Peter Zoller

Peter Zoller (født 16. september 1952 i Innsbruck) er en østerriksk professor i teoretisk fysikk ved Universitetet i Innsbruck. Han er kjent for sitt arbeid med kvanteoptikk og kvanteinformasjon.

Zoller har sin utdannelse fra Universitetet i Innsbruck, der han i 1977 avla doktorgrad i fysikk og habiliterte i 1981. Han var fra 1978 til 1979 postdoktor ved University of Southern California, Los Angeles i USA. Fra 1991 til 1994 var han professor i fysikk ved University of Colorado. Han har vært professor ved Universitetet i Innsbruck siden 1994.

Zoller er medlem av Österreichische Akademie der Wissenschaften, National Academy of Sciences i USA, European Academy of Sciences. Han har mottatt en rekke priser og utmerkelser, blant dem Max Planck-medaljen i 2005.

Referanser

Eksterne lenker 
 Presentasjon, Institut für Theoretische Physik, Universität Innsbruck

Østerrikske fysikere
Personer fra Innsbruck
Fødsler i 1952
Ran Margaliot

Ran Margaliot (født 18. juli 1988) er en israelsk landeveissyklist. Hans spesialitet er temporytter.

Meritter 

2004
 Nasjonal mester rekrutter landevei
2005
3.-plass, nasjonalt junior-mesterskap landevei
2008
4.-plass, End of Season Race Israel
2009
4.-plass, Jeux Maccabi
2010
Sammenlagt, Tour of Israel
4 (av 4) etappeseiere
Akritium Shields 
3.-plass, nasjonalt mesterskap landevei
2011
5.-plass sammenlagt, Apple Race

Referanser

Eksterne lenker 
 

Israelske syklister
Fødsler i 1988
Coarvihytta

Coarvihytta er en ubetjent DNT-hytte drevet av Sulitjelma og Omegn Turistforening. Hytten ligger på nordsiden av Balvatnet/Bálljávrre, og har 4 køyeplasser. Dette var Sulitjelma og Omegn Turistforenings første hytte. Hytten består av en gammel og en nyere del. Den gamle delen var opprinnelig et sauefjøs i tømmer som ble flyttet fra Saltdalen i 1936. Det er den gamle delen som primært brukes av turgåere.

Referanser 

Den Norske Turistforening
Sulitjelma
Byggverk i Fauske
Tryggheim Forus

Tryggheim Forus er en kristen grunnskole og videregående skole på Forus i Sandnes i Rogaland. Skolen startet som 10-årig grunnskole, men fra høsten 2019 ble skolen utvidet til også å ha et videregående skoletilbud.

Denne kristne grunnskolen startet opp som Sandnes Lutherske Grunnskole i august 1998. Skolen hadde da 25 elever, og Det evangelisk-lutherske kirkesamfunn var ansvarlig for driften. I 2010 skiftet skolen navn til Tryggheim Forus, da Norsk Luthersk Misjonssamband overtok som eier.

Per 2020 har grunnskolen omkring 180 elever, hvorav cirka 75 går på ungdomstrinnet. Høsten 2019 startet Tryggheim Forus VGS opp driften med 10 elever ved skolestart. Høsten 2020 skal ca. 40 elever begynne på den videregående skolen.

Tryggheim Forus ligger i bydelen Forus i Sandnes kommune. Bydelen er preget av utstrakt handel- og kontorvirksomhet og har diverse næringsbygg. Området binder sammen tettbebyggelsene til byene Stavanger og Sandnes.

Norsk Luthersk Misjonssamband (NLM) eier og driver fra før Tryggheim videregående skole på Nærbø i Hå kommune på Jæren, i tillegg til mange andre kristne skoler rundt om i landet. NLM er en av landets største aktører innen friskoler, med både barnehager, grunnskoler, videregående skoler, folkehøyskoler, bibelskoler og teologiske høyskoler, som alle drives med forankring i NLMs kristne verdigrunnlag.

Eksterne lenker
 Skolens nettsider

Barneskoler i Rogaland
Skoler i Sandnes
Skoler tilknyttet Norsk Luthersk Misjonssamband
Wilfried Zaha

Dazet Wilfried Armel Zaha (født 10. november 1992) er en ivorianskfødt engelsk-ivoriansk fotballspiller som spiller for den engelske klubben Crystal Palace FC. 

Zaha debuterte i Crystal Palace allerede som 17-åring, og har over 100 kamper for klubben.

Den 25. januar 2013 ble det klart at Zaha gikk til Manchester United. Han ble lånt tilbake til Crystal Palace, og var der sesongen ut, før han vendte tilbake til Manchester. Den 28. august 2014 gikk han på et sesonglangt utlån fra Manchester United tilbake til Crystal Palace FC.

Etter å ha fått begrensede muligheter til å vise seg frem hos Manchester United ble Zaha solgt tilbake til Crystal Palace for £3 millioner pund, med mulige fremtidige tillegg på £6 millioner pund og klausul på videresalg. Zaha skrev under på en kontrakt med en varighet på fem og et halvt år.

Landslaget
I 2013 debuterte han også på det engelske A-landslaget i en treningskamp mot .

8. januar 2017 fikk han sin første kamp for  mot Sverige.

Referanser

Eksterne lenker 
 

Engelske fotballspillere
Ivorianske fotballspillere
Spillere i Afrikamesterskapet 2017
Spillere i Afrikamesterskapet 2019
Fotballspillere for Crystal Palace FC
Fotballspillere for Manchester United FC
Fotballspillere for Cardiff City FC
Personer fra Abidjan
Fødsler i 1992
Rush (film, 2013)

Rush er et tysk-britisk-amerikansk biografisk actiondrama fra 2013. Filmen er regissert av Ron Howard, skrevet av Peter Morgan, og har Chris Hemsworth og Daniel Brühl i hovedrollene som racekjørerne James Hunt og Niki Lauda. Filmen er bygget på virkelige hendelser om de to formel 1-førerne og deres rivalisering om VM-tittelen i 1976.

Handling 
Filmen er basert på en sann historie, og er sentrert rundt racerførerne James Hunt (spilt av Chris Hemsworth) og Niki Lauda (Daniel Brühl), og er et innblikk i deres liv og rivalisering. Lauda var kjent for å ha vært i et voldsom krasj som nesten kostet ham livet mens han kjempet om VM-tittelen i 1976, men som kom tilbake og tok opp kampen med Hunt om tittelen. Hunt på sin side hadde en vill livsstil utenfor banen, hvor han festet mye og levde et playboyliv utad, men som gjerne ville fremstå annerledes enn imaget han skaffet seg.

Rolleliste 
 Chris Hemsworth i rollen som James Hunt
 Daniel Brühl i rollen som Niki Lauda
 Olivia Wilde i rollen som Suzy Miller
 Alexandra Maria Lara i rollen som Marlene Knaus
 Natalie Dormer i rollen som Gemma
 Pierfrancesco Favino i rollen som Clay Regazzoni
 Christian McKay i rollen som Alexander Hesketh
 Sean Edwards i rollen som Guy Edwards
 Joséphine de La Baume i rollen som Agnes Bonnet
 Alessandro De Marco i rollen som Daniele Audetto

Trivia 
 Russell Crowe ble vurdert for å spille Richard Burton.
 Regissør Ron Howard valgte å ikke bruke de ekte bildene av Lauda da han nesten krasjet til døden på Nürburgring-banen. I stedet rekonstruerte han krasjen på nøyaktig det samme stedet ulykken skjedde.

Eksterne lenker 
 
 
 Norsk omtale på filmweb.no

Filmer fra 2013
Actionfilmer fra USA
Dramafilmer fra USA
Biografiske filmer fra USA
Engelskspråklige filmer
Filmer om sport
Jon-Ivar Nygård

Jon-Ivar Nygård (født 2. januar 1973) er en norsk politiker (Ap) som er samferdselsminister i Jonas Gahr Støres regjering fra 2021. Han ble ordfører i Fredrikstad i 2011, og ble gjenvalgt som ordfører etter kommunestyrevalget i 2015 og i 2019.

Nygård har vært folkevalgt i Fredrikstad siden 1993. I perioden 2007-2011 satt han i formannskapet og var gruppeleder for Arbeiderpartiet i Fredrikstad bystyre.

Nygård kom inn på Stortinget som Østfold Arbeiderparti sin førstekandidat i stortingsvalget i 2021.

Referanser

Eksterne lenker 
 

Norske samferdselsministre
Ap-statsråder
Statsråder i Regjeringen Støre
Ordførere i Fredrikstad
Ap-ordførere i Østfold
Personer fra Fredrikstad kommune
Stortingsrepresentanter 2021–2025
Stortingsrepresentanter for Østfold
Stortingsrepresentanter fra Ap
Knut Espeland

Knut Espeland (født 24. april 1963) er en lokalpolitiker for Kristelig Folkeparti, som var ordfører i Spydeberg kommune fra 2011 til 2015. Han er varaordfører fra 2015

Fra 2015 er han medlem av hovedstyret i Norsk Luthersk Misjonssamband (NLM). 

Fra 2019 til 2021 er han leder for høyskolestyet ved NLA Høgskolen.

Espeland er gift og har fire barn.

Referanser

Eksterne lenker 
 

Ordførere i Spydeberg
KrF-ordførere i Østfold
Personer fra Spydeberg kommune